રાજ્યમાં સ્થાનિક સ્વરાજ્યની સંસ્થાઓમાં પ્રમુખ ઉપ પ્રમુખની ચૂંટણી જિલ્લા અને તાલુકા મુખ્ય મથકો પર હાથ ધરવામાં આવી હતી. જિલ્લા અને તાલુકા પંચાયતોની ચૂંટણીમાં ખાસ કરીને કૉંગ્રેસનો દબદબો રહ્યો છે. ત્યારે, આ ચૂંટણીમાં ભાજપે જિલ્લા અને તાલુકા પંચાયતો પોતાના તરફે કરવા માટે શામ, દામ, દંડ, ભેદની નીતિ અપનાવીને સત્તા મેળવવા પ્રયાસ કર્યા હતા. તો, કૉંગ્રેસે પોતાનની સત્તા જાળવી રાખવા પ્રયાસ કર્યા હતા. જેમાં, ક્યાંક કૉંગ્રેસના આંતરિક વિખવાદ, જુથબંધી તો ક્યાંક ખરીદ ફરોખ્તના કારણે કૉંગ્રેસને સત્તા ગુમાવવાનો વારો આવ્યો હતો. તો, ક્યાંક ભાજપને પણ પોતાનો આંતરિક વિખવાદ નડી ગયો હતો.